युरो

युरो हे युरोपियन संघाच्या युरोक्षेत्रामधील देशांचे अधिकृत चलन आहे. युरोपियन संघाच्या विद्यमान २८ सदस्य राष्ट्रांपैकी खालील १९ राष्ट्रे हे चलन अधिकृतरित्या वापरतात. ऑस्ट्रिया, बेल्जियम, सायप्रस, एस्टोनिया, फिनलंड, फ्रान्स, जर्मनी, ग्रीस, आयर्लंड, इटली, लात्व्हिया, लिथुएनिया, लक्झेंबर्ग, माल्टा, नेदरलँड्स, पोर्तुगाल, स्लोव्हाकिया, स्लोव्हेनिया व स्पेन ह्या देशांनी आजपर्यंत युरोचा स्वीकार व वापर सुरू केला आहे. सध्या सुमारे ३३.४ कोटी युरोपीय रहिवासी युरोचा वापर करतात. तसेच युरोपाबाहेर (विशेषतः आफ्रिकेमधील) अनेक देशांची राष्ट्रीय चलने युरोसोबत संलग्न केली गेली आहेत.

100 px|डावे|इवलेसे|अधिकृत संक्षेप
अमेरिकन डॉलर खालोखाल परकीय गंगाजळीसाठी वापरले जाणारे युरो हे जगातील दुसरे मोठे चलन आहे. या चलनासाठी € हे चिन्ह सामान्यतः प्रचलित आहे. तसेच, आय.एस.ओ. ४२१७ (ISO 4217) प्रणालीनुसार युरोचे चिन्ह EUR असे आहे.
300px|इवलेसे|नाणी

 इतिहास 
७ फेब्रुवारी १९९२ रोजी नेदरलँड्सच्या मास्ट्रिख्ट शहरामध्ये झालेल्या करारामध्ये युरोपियन संघासाठी समान चलन वापरण्याचा निर्णय घेतला गेला. १६ डिसेंबर १९९५ रोजी माद्रिद येथे ह्या चलनाचे नाव युरो असे ठेवले गेले. प्रत्येक वापरकर्त्या देशाच्या चलनाबरोबर युरोचा विनिमय दर ३१ डिसेंबर १९९८ रोजी ठरवला गेला. १ जानेवारी १९९९ रोजी युरो चलन अस्तित्वात आले परंतु त्याचा वापर केवळ इलेक्ट्रॉनिक स्वरूपाचाच होता. १ जानेवारी २००२ रोजी युरोच्या नोटा व नाणी अधिकृतपणे वापरात आणली गेली.
+ युरोक्षेत्रामध्ये सामील होणाऱ्या देशांची भूतपूर्व चलने चलन  कोड(आय.एस.ओ. ४२१७) विनिमय नक्की केला  वापर सुरू ऑस्ट्रियन शिलिंगATS    1998-12-31  1999-01-01 बेल्जियन फ्रँकBEF    1998-12-31  1999-01-01 क्रोएशियाHRK    2022-07-12  2023-01-01 सिप्रियट पाउंडCYP    2007-07-10  2008-01-01 जर्मन मार्कDEM    1998-12-31  1999-01-01 एस्टोनियन क्रूनEEK    2010-07-13  2011-01-01 स्पॅनिश पेसेटाESP    1998-12-31  1999-01-01 फीनिश मार्काFIM    1998-12-31  1999-01-01 फ्रेंच फ्रँकFRF    1998-12-31  1999-01-01 ग्रीक ड्राक्माGRD    2000-06-19  2001-01-01 आयरिश पाउंडIEP    1998-12-31  1999-01-01 इटालियन लिराITL    1998-12-31  1999-01-01 लिथुएनियन लिटाजLTL    2014-07-23  2015-01-01 लक्झेंबर्गिश फ्रँकLUF    1998-12-31  1999-01-01 लाटव्हियन लाट्सLVL    2013-07-09  2014-01-01 मोनेगास्क फ्रँकMCF    1998-12-31  1999-01-01 माल्टीज लिराMTL    2007-07-10  2008-01-01 डच गिल्डरNLG    1998-12-31  1999-01-01 पोर्तुगीज एस्कुतोPTE    1998-12-31  1999-01-01 स्लोव्हेनियन तोलारSIT    2006-07-11  2007-01-01 स्लोव्हाक कोरुनाSKK    2008-07-08  2009-01-01 समरिनीज लिराSML    1998-12-31  1999-01-01 व्हॅटिकन लिराVAL    1998-12-31  1999-01-01

 विनिमय दर 

 टीपा 

 बाह्य दुवे 
अधिकृत दालन 
युरो (नोटा)  


वर्ग:चलने